CELEX: 62012CA0141
Language: sk
Date: 2014-07-17 00:00:00
Title: Spojené veci C-141/12 a C-372/12: Rozsudok Súdneho dvora (tretia komora) zo  17. júla 2014 (návrh na začatie prejudiciálneho konania, ktorý podal Rechtbank Middelburg, Raad van State – Holandsko) – Y. S. (C-141/12), Minister voor Immigratie, Integratie en Asiel (C-372/12)/Minister voor Immigratie, Integratie en Asiel (C-141/12), M a S (C-372/12) (Návrh na začatie prejudiciálneho konania — Ochrana fyzických osôb pri spracovaní osobných údajov — Smernica 95/46/ES — Články 2, 12 a 13 — Pojem „osobné údaje“  — Rozsah práva dotknutej osoby na prístup — Údaje týkajúce sa žiadateľa o povolenie na pobyt a právne analýzy obsiahnuté v správnom dokumente na účely prípravy rozhodnutia — Charta základných práv Európskej únie — Články 8 a 41)

15.9.2014   
            
            
               SK
            
            
               Úradný vestník Európskej únie
            
            
               C 315/2
            
         Rozsudok Súdneho dvora (tretia komora) zo 17. júla 2014 (návrh na začatie prejudiciálneho konania, ktorý podal Rechtbank Middelburg, Raad van State – Holandsko) – Y. S. (C-141/12), Minister voor Immigratie, Integratie en Asiel (C-372/12)/Minister voor Immigratie, Integratie en Asiel (C-141/12), M a S (C-372/12)
   (Spojené veci C-141/12 a C-372/12) (1)
   
   ((Návrh na začatie prejudiciálneho konania - Ochrana fyzických osôb pri spracovaní osobných údajov - Smernica 95/46/ES - Články 2, 12 a 13 - Pojem „osobné údaje“ - Rozsah práva dotknutej osoby na prístup - Údaje týkajúce sa žiadateľa o povolenie na pobyt a právne analýzy obsiahnuté v správnom dokumente na účely prípravy rozhodnutia - Charta základných práv Európskej únie - Články 8 a 41))
   2014/C 315/02
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank Middelburg, Raad van State
   
      Účastníci konania pred vnútroštátnym súdom
   
   
      Žalobcovia: Y. S. (C-141/12), Minister voor Immigratie, Integratie en Asiel (C-372/12)
   
      Žalovaní: Minister voor Immigratie, Integratie en Asiel (C-141/12), M a S (C-372/12)
   
      Výrok rozsudku
   
   
               1.
            
            
               Článok 2 písm. a) smernice Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov sa má vykladať v tom zmysle, že údaje týkajúce sa žiadateľa o azyl nachádzajúce sa v takom správnom dokumente, akým je „zápisnica“ dotknutá vo veci samej, v ktorej sú uvedené dôvody, ktoré úradník uvádza na podporu návrhu rozhodnutia, ktoré je poverený vyhotoviť v rámci konania predchádzajúceho prijatiu rozhodnutia o žiadosti o takéto povolenie, a prípadne takéto údaje nachádzajúce sa v právnej analýze obsiahnutej v tomto dokumente, predstavujú „osobné údaje“ v zmysle tohto ustanovenia, pričom však rovnakú kvalifikáciu naopak nemožno uplatniť na uvedenú analýzu ako takú.
            
         
               2.
            
            
               Článok 12 písm. a) smernice 95/46 a článok 8 ods. 2 Charty základných práv Európskej únie sa majú vykladať v tom zmysle, že žiadateľ o povolenie na pobyt má právo na prístup ku všetkým osobným údajom, ktoré sa ho týkajú a ktoré sú predmetom spracovania vnútroštátnymi správnymi orgánmi v zmysle článku 2 písm. b) tejto smernice. Aby sa vyhovelo takémuto právu, stačí, aby sa tomuto žiadateľovi poskytol úplný súhrn týchto údajov v zrozumiteľnej forme, teda vo forme, ktorá tomuto žiadateľovi umožní oboznámiť sa s uvedenými údajmi a overiť, že tieto údaje sú správne a spracúvané v súlade s touto smernicou, aby uvedený žiadateľ prípadne mohol uplatniť práva, ktoré mu priznáva táto smernica.
            
         
               3.
            
            
               Článok 41 ods. 2 písm. b) Charty základných práv Európskej únie sa má vykladať v tom zmysle, že žiadateľ o povolenie na pobyt sa voči vnútroštátnym orgánom nemôže odvolávať na toto ustanovenie.
            
         
      (1)  Ú. v. EÚ C 157, 2.6.2012.
   
      Ú. v. EÚ C 303, 6.10.2012.